**3. A feladat a Hunyadiak korához kapcsolódik.**

**Válaszoljon a forrásokhoz kapcsolódó kérdésekre!**

**1)** „Sok okát beszélik, miért kezdtek összeesküvésbe a király legrégibb atyai barátai.

Hiszen olyan tekintélyben és hivatalokban volt részük, hogy igazán nem lehetett

tőlük ingadozást, árulást várni. Az érsek állítólag számos sérelme miatt lett

összeesküvő.” *(Bonfini)*

**a) Nevezze meg az első forrásban aláhúzott részekhez köthető személyt!** (1 pont)

*Személy:*…………………………………..

**2)** „Híre jött, hogy Szendrőn nagy török sereg gyülekezik. […] Mátyás a Délvidék

határát nyomban megerősíti, […] futárokkal figyelmezteti Báthory Istvánt, az erdélyi

tartomány helytartóját, meg a temesi főispánt, ama vidék kapitányát. […] A törökök

Kenyérmező nevű faluhoz értek.” *(Bonfini)*

**b) Nevezze meg a második forrásban aláhúzott részekhez köthető személyt!** (1 pont)

*Személy:*…………………………………..

**3)** „Bár […] már 1440-ben, csecsemőként megkoronázták, a trónt csak […] a főúri

pártharcok elcsitulásakor, tizenkét éves korában foglalhatta el. [Hunyadi János]

halálakor […] joggal érezte, hogy hatalmas ellenféltől szabadult meg. […] A két

Hunyadi fiút és híveiket Budára rendelte. […] A halálos ítéletet egyedül Hunyadi

Lászlón hajtatta végre.” *(Kisfaludy Katalin történész)*

**c) Nevezze meg, kiről szól a harmadik forrásrészlet!** (1 pont)

Személy:…………………………………..

**d) Hol és melyik évben vesztette életét a harmadik forrásban említett Hunyadi János?**

(Elemenként 0,5 pont.)

Helyszín:…………………………………………

Év: ……………………………….

Megoldás

**3) A Hunyadiak kora (Összesen 4 pont.)**

**a)** Vitéz János (1 pont)

**b)** Kinizsi (Pál) (1 pont)

**c)** V. László (1 pont) *(Utószülött László* vagy *Posztumusz László is elfogadható.)*

**d)** Helyszín: Nándorfehérvár *(Elfogadható még Zimony is.)* (0,5 pont)

Év: 1456 (0,5 pont